Mati Tolmoff

Mati Tolmoff (sündinud 19. jaanuaril 1957) on Eesti sporditegelane ja poliitik, endine Eesti Spordimuuseumi direktor.

Tolmoff on lõpetanud Tartu Ülikooli kehakultuuriteaduskonna 1979. aastal. Ta on töötanud Tartu linnavalitsuse spordiosakonna juhataja asetäitjana, linna spordiameti direktorina, linnavalitsuse kultuuri- ja spordiosakonna juhina ning Aura Keskuse projektijuhina.

Spordimuuseumi direktoriks sai ta 2001. aastal teisel direktori ametikoha konkursil. Esimesel konkursil valis komisjon välja Ants Veetõusme, keda kultuuriminister Signe Kivi ei pidanud aga sobilikuks. 2009. aastal lahkus ta ametist omal soovil.

Mati Tolmoff on Tartu Linnavolikogu kultuuri-, haridus- ja sotsiaalkomisjoni liige, klubi Tartu Maraton asutajaliige, sihtasutuse Tartu Sport nõukogu aseesimees, Tartu Ülikooli spordinõukogu liige ning Eesti spordiajaloo seltsi liige. 

Tolmoff kuulub Eesti Reformierakonda.

Tunnustus

 2000 Eesti Vabariigi spordipreemia (spordijuhtimise uuenduste eest Tartu linnas)

Isiklikku
Mati Tolmoffil on kolm tütart. Tema keskmine tütar on sulgpallur Kati Tolmoff.

Tolmoff kuulub Kaitseliidu Tartu maleva akadeemilisse malevkonda.

Artikleid
 "Spordikoolid taastaks ebaõigluse" Postimees, 02.10.2009
 "Noortespordi tulevik sõltub tarkadest valikutest" Postimees, 30.03.2012

Viited

Välislingid
 "Spordimuuseumi direktoriks saab Mati Tolmoff" Delfi, 26. juuni 2001

Eesti sporditegelased
Eesti Reformierakonna poliitikud
Kaitseliidu Tartu maleva liikmed
Tartu Ülikooli kehakultuuriteaduskonna vilistlased
Sündinud 1957